Res novae Tunesienses
Res novae Tunesienses sive res novae Jasmineae sunt continuae reclamantium manifestationes, quae per Tunesiam post Decembrem 2010 actae sunt. Tumultus et rebelliones quaestus inopiae, alimenti pretiorum inflationi, corruptioni politicae, de loquendi libertate deminutioni, ac pauperibus vitae condicionibus adsignata sunt. Tribus fere decenniis tantam in Tunesia socialem et politicam nemo vidit inquietudinem, quam mortes et noxae consecutae sunt. Quae reclamationes ortae sunt a morte voluntaria Machometi Bouazizi die 4 Ianuarii 2011. Qui enim contra legem fructus et holera venditans, quod opere destitutus esset, se ipsum incenderat die 17 Decembris 2010. Qui obitus magnas per totam civitatem evocavit reclamationes. Die 14 Ianuarii 2011 Zine El Abidine Ben Ali, qui Tunesiam viginti tres annos praesederat, re publica relicta, in Arabiam Saudianam profugit, ubi die 15 Ianuarii se munere publico rite abdicavit. Qui reclamantium manifestationes in Tunesia factae actiones similes per mundum Arabicum, praecipue in Aegypto, Iemenia et Syria, excitaverunt.